# PROJEKTS

# 2017.gada \_\_.\_\_\_\_\_\_\_\_ Lēmums Nr.\_\_\_\_

# Grozījumi Daugavpils pilsētas domes 2013.gada 14.novembra saistošajos noteikumos Nr.55 „Daugavpils pilsētas pašvaldības saistošie noteikumi par nodevām””

# Izdoti saskaņā ar likuma „Par pašvaldībām” 21.panta pirmās daļas 15.punktu, likuma „Par nodokļiem un nodevām” 12.panta pirmās daļas 1.,2.,4.,5.,7.,9.,10. un 11.punktiem, Ministru kabineta 2005.gada 28.jūnija noteikumu Nr.480 „Noteikumi par kārtību, kādā pašvaldības var uzlikt pašvaldību nodevas” 16.1 punktu

Izdarīt Daugavpils pilsētas domes 2013.gada 14.novembra saistošajos noteikumos Nr.55 „Daugavpils pilsētas pašvaldības saistošie noteikumi par nodevām” ([“Latvijas Vēstnesis](https://www.vestnesis.lv/ta/id/263253-daugavpils-pilsetas-pasvaldibas-saistosie-noteikumi-par-nodevam)”, 251 (5057), 27.12.2013., [68 (5128), 04.04.2014.](https://www.vestnesis.lv/ta/id/265426-grozijumi-daugavpils-pilsetas-domes-2013-gada-14-novembra-saistosajos-noteikumos-nr-55-daugavpils-pilsetas-pasvaldibas-saistosi...), [254 (5314), 22.12.2014.](https://www.vestnesis.lv/ta/id/271152-grozijumi-daugavpils-pilsetas-domes-2013-gada-14-novembra-saistosajos-noteikumos-nr-55-daugavpils-pilsetas-pasvaldibas-saistosi...)) šādus grozījumus:

1. Svītrot 2.12.punktu.
2. Izteikt 3.1., 3.2. un 3.3.punktu šādā redakcijā:

“3.1. Par izklaidējoša rakstura pasākumu sarīkošanu publiskās vietās vai publisko atrakciju iekārtu uzstādīšanu (par vienas atrakciju iekārtas uzstādīšanu) par vienu dienu maksājama šāda nodeva:

3.1.1. publiskā vietā Daugavpils pilsētas pašvaldības teritorijā - 5 *euro* apmērā;

3.1.2. Vienības laukumā – 36 *euro* apmērā.17

3.2. Par izklaidējoša rakstura pasākumu sarīkošanu publiskās vietās vai publisko atrakciju iekārtu uzstādīšanu (par vienas atrakciju iekārtas uzstādīšanu) gadatirgu, sporta svētku, pilsētas svētku u.c. pasākumu laikā par vienu dienu maksājama nodeva 36 *euro* apmērā.

3.3. Par bērnu publisko atrakciju iekārtu uzstādīšanu Lieldienu un Ziemassvētku pasākumu laikā, ja tiesības uz atrakciju iekārtu uzstādīšanu Lieldienu un Ziemassvētku pasākumu norises vietā iegūtas Daugavpils pilsētas pašvaldības rīkota konkursa rezultātā par vienas atrakcijas iekārtas uzstādīšanu par vienu dienu maksājama nodeva 2 *euro* apmērā.”18

1. Izteikt 4.1.punktu šādā redakcijā:

“4.1. Par vienas tirdzniecības vietas izmantošanu maksājama šāda nodeva:

4.1.1. pašvaldības iekārtotās pastāvīgajās tirdzniecības vietās par tirdzniecību ar:

4.1.1.1. pašu saimniecībā iegūtu lauksaimniecības un tās pārstrādes produkciju saskaņā ar normatīvo aktu prasībām par primāro produktu apriti nelielos apjomos (izņemot gaļas, zivs un piena produktus), biškopības produktiem, pašaudzētie ziediem, pašaudzētiem dārzeņu stādiem, dēstiem, sīpoliem, gumusu, ziemcietēm un normatīvajos aktos noteiktajā kārtībā sēklām – 1 *euro* dienā vai 3 *euro* mēnesī;

4.1.1.2. augļu koku un ogulāju stādiem, dekoratīviem kokiem un krūmu stādmateriāliem – 2,50 *euro* dienā vai 7 *euro* mēnesī;

4.1.1.3. savvaļas ogām, augļiem, riekstiem, sēnēm, ziediem – 0,50 *euro* dienā vai 3 *euro* mēnesī;

4.1.1.4. pašizgatavotiem vainagiem un groziem – 4 *euro* mēnesī;

4.1.1.5. amatniecības darinājumiem, ja ir biedrības “Latvijas Amatniecības kamera” izsniegta spēkā esoša karte – 3 *euro* dienā vai 10 *euro* mēnesī;

4.1.1.6. iepirktiem ziediem, no tiem izgatavotiem izstrādājumiem – 25 *euro* mēnesī;

4.1.2. publiskajā vietā (ārpus ēkas un ārpus pastāvīgās tirdzniecības vietas) par tirdzniecību ar:

4.1.2.1. Ziemassvētkiem paredzētiem nocirstiem vai podos pašaudzētiem dažādu sugu skuju kokiem – 1 *euro* dienā;

4.1.2.2. iepirktiem Ziemassvētkiem paredzētiem nocirstiem vai podos audzētiem dažādu sugu skuju kokiem – 5 *euro* dienā;

4.1.2.3. sezonālās tirdzniecības preču vienu veidu (piemēram, saldējums, bezalkoholiskie dzērieni, u.c.) – 9 *euro* mēnesī;

4.1.2.4. preses izdevumiem, grāmatām – 2 *euro* dienā vai 10 *euro* mēnesī;

4.1.2.5. ziediem (likumā noteiktajās Latvijas valsts svētku, atceres un atzīmējamās dienās un vienu dienu iepriekš) – 25 *euro* dienā;

4.1.2.6. pašražoto pārtiku – 7 *euro* dienā vai 30 *euro* mēnesī;

4.1.2.7. pašražotām nepārtikas precēm – 3 *euro* dienā vai 10 *euro* mēnesī;

4.1.2.8. senlaicīgām mantām, tikai pašvaldības noteiktās speciālās vietās šādai tirdzniecībai – 2 *euro* dienā;

4.1.2.9. iepirktām ogām un augļiem – 10 *euro* dienā vai 100 *euro* mēnesī

4.1.3. svētku, piemiņas, izklaides, sporta vai atpūtas pasākumos publiskā vietā tirdzniecībai ar:

4.1.3.1. pārtikas precēm un karstām uzkodām – 10 *euro* dienā

4.1.3.2. amatniecības darinājumiem, ja ir biedrības “Latvijas Amatniecības kamera” izsniegta spēkā esoša karte – 3 *euro* dienā;

4.1.3.3. pašu saimniecībā iegūtu lauksaimniecības un tās pārstrādes produkciju – 5 *euro* dienā;

4.1.3.4. rūpnieciski ražotām nepārtikas precēm – 15 *euro* dienā;

4.1.3.5. alu - 15 *euro* dienā;

4.1.3.6. mājās raudzētiem vīniem, kuros absolūtais spirta daudzums nepārsniedz 18 tilpumprocentus - 14 *euro* dienā;

4.1.3.7. diviem vai vairāk alkoholiskiem dzērieniem, kuros absolūtais spirta daudzums nepārsniedz 18 tilpumprocentus - 30 *euro* dienā;

4.1.4. par tirdzniecību Lieldienu un Ziemassvētku pasākumu laikā, ja tiesības uz ielu tirdzniecību Lieldienu un Ziemassvētku pasākumu norises vietā iegūtas Daugavpils pilsētas pašvaldības rīkota konkursa rezultātā - 2 *euro* dienā;

4.1.5. sabiedriskās ēdināšanas pakalpojumu sniegšanai nodevas apmēru nosaka pēc 4.1.2.6.punkta un, ja kopā ar sabiedriskās ēdināšanas pakalpojumiem tiek tirgots alkohols, papildus tiek noteikta nodeva saskaņā ar 4.1.3.5. – 4.1.3.7.punktu.”.

1. Aizstāt 4.2.punktā skaitļus un vārdus “4.1.1. – 4.1.3.apakšpunktos” ar skaitļiem un vārdiem “4.1.1.1. un 4.1.1.3.apakšpunktā”.
2. Svītrot V.nodaļu.
3. Svītrot VI. nodaļas nosaukumā vārdu „izkārtņu,”.
4. 6.3.3.apakšpunktā:
   1. svītrot 6.3.3.5. un 6.3.3.6. apakšpunktu;
   2. svītrot 6.3.3.8. apakšpunktu;
5. Papildināt ar 6.11.punktu šādā redakcijā:

“6.11. No nodevas samaksas 50% apmērā atbrīvo personas, kas izvieto reklāmu par kultūras, dabas un veselības aizsardzības, sporta, bērnu, jaunatnes pasākumiem u.tml. tematiku ar komerciālu raksturu, tūrismu veicinošu reklāmu, Latvijas Republikā ražotās produkcijas reklāmu un to uzņēmumu reklāmu, kas ražo produktu, kā arī reklāmu, kas izvietota kā standarta ceļa norāde.”

1. Aizstāt saistošo noteikumu tekstā vārdu „inženierkomunikāciju” ar vārdu „inženiertīklu”.
2. Aizstāt 8.3.punktā vārdus “rekonstrukcijas vai renovācijas” ar vārdiem “pārbūves vai atjaunošanas”.
3. 9.11.punktā:
   1. papildināt ar 9.11.1.3. apakšpunktu šādā redakcijā:

“9.11.1.3. akceptējot tehnisko shēmu – 10 *euro* apmērā.”

* 1. papildināt ar 9.11.2.3.apakšpunktu šādā redakcijā:

“9.11.2.3. akceptējot tehnisko shēmu – 20 *euro* apmērā.”

1. Papildināt 9.2.punktu ar otro teikumu šādā redakcijā:

“No nodevas samaksas 50% apmērā atbrīvotas ģimenes (personas) ar trūcīgas ģimenes (personas) vai ar maznodrošinātas ģimenes (personas) statusu, daudzbērnu ģimenes, politiski represētas personas, kā arī personas ar pirmās un otrās grupas invaliditāti, kad tas nepieciešams šo personu īpašumā (valdījumā) esošā nekustamā īpašuma būvniecībai.”

Daugavpils pilsētas domes priekšsēdētājs R.Eigims

**Daugavpils pilsētas domes 2017.gada \_\_\_\_.\_\_\_\_\_\_ saistošo noteikumu Nr.\_\_\_ „Grozījumi Daugavpils pilsētas domes 2013.gada 14.novembra saistošajos noteikumos Nr.55 „Daugavpils pilsētas pašvaldības saistošie noteikumi par nodevām””**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Likuma "Par pašvaldībām" 21.panta pirmās daļas 15.punkts noteic, ka domes kompetencē ir pieņemt saistošos noteikumus par pašvaldības nodevu ieviešanu un likumā noteiktajos gadījumos noteikt nodokļu apmērus.  Ievērojot iepriekšminēto, saistošie noteikumi tiek precizēti atbilstoši normatīvajiem aktiem (Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likums 9.panta pirmajai daļai, Alkoholisko dzērienu aprites likuma 11.panta trešajai daļai, būvniecību regulējošajiem normatīvajiem aktiem, un tajos lietotajai terminoloģijai, kā arī precizēti pašvaldības nodevu apmēri. |
| 2. Īss projekta satura izklāsts | Grozījumi saistošajos noteikumos precizē pašvaldības nodevu apmēru Daugavpils pilsētas pašvaldības administratīvajā teritorijā. |
| 3. Informācija par plānoto projekta ietekmi uz pašvaldības budžetu | Informācija netiek iekļauta saskaņā ar likuma „Par pašvaldībām” 43.1 panta otro daļu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Nav attiecināms. |
| 6. Informācija par konsultācijām ar privātpersonām | Konsultācijas notika ar Komunālās saimniecības pārvaldes un Pilsētplānošanas un būvniecības departamenta atbildīgajiem darbiniekiem un ielu tirgotāju pārstāvjiem. |

Daugavpils pilsētas domes priekšsēdētājs R.Eigims